# Euroopan unionin C 286A/27.

| | ISSN 1977-1053 |
| --- | --- |
| Euroopan unionin
  virallinen lehti | C 286A |
| | |
| Suomenkielinen laitos | Tiedonantoja ja ilmoituksia | 65. vuosikerta27. heinäkuu 2022 |

ISSN 1977-1053

Euroopan unionin

virallinen lehti

C 286A

Suomenkielinen laitos

Tiedonantoja ja ilmoituksia

65. vuosikerta27. heinäkuu 2022

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Euroopan komissio |
| 2022/C 286 A/01 | Euroopan työterveys- ja työturvallisuusvirasto (EU-OSHA) – Ilmoitus avoinna olevasta pääjohtajan tehtävästä (Väliaikainen toimihenkilö – palkkaluokka AD 14) – COM/2022/20087 | 1 |

Sisältö

Sivu

V   Ilmoitukset

HALLINNOLLISET MENETTELYT

Euroopan komissio

2022/C 286 A/01

Euroopan työterveys- ja työturvallisuusvirasto (EU-OSHA) – Ilmoitus avoinna olevasta pääjohtajan tehtävästä (Väliaikainen toimihenkilö – palkkaluokka AD 14) – COM/2022/20087

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan komissio

| 27.7.2022 | FI | Euroopan unionin virallinen lehti | CA 286/1 |
| --- | --- | --- | --- |

27.7.2022

FI

Euroopan unionin virallinen lehti

CA 286/1

---

Euroopan työterveys- ja työturvallisuusvirasto (EU-OSHA)

Ilmoitus avoinna olevasta pääjohtajan tehtävästä

(Väliaikainen toimihenkilö – palkkaluokka AD 14)

COM/2022/20087

(2022/C 286 A/01)

Keitä olemme

Euroopan työterveys- ja työturvallisuusvirasto (EU-OSHA), jäljempänä ”virasto”, on Euroopan unionin (EU) erillisvirasto, joka perustettiin vuonna 1994 ja jonka toimipaikka on Bilbaossa Espanjassa. Sen toimintaa säännellään Euroopan parlamentin ja neuvoston asetuksella (EU) 2019/126 (1).

EU-OSHAn tavoitteena on tarjota unionin toimielimille ja elimille, jäsenvaltioille, työmarkkinaosapuolille ja muille työterveyden ja työturvallisuuden alan toimijoille asiaankuuluvaa teknistä, tieteellistä ja taloudellista tietoa sekä tämän alan vaatimukset täyttävää asiantuntemusta työympäristön parantamiseksi työntekijöiden terveyden ja turvallisuuden suojelemisen osalta.

Tätä varten EU-OSHA kartuttaa ja jakaa tietoa, tarjoaa päätöksenteon valmistelemiseksi näyttöä ja palveluja, myös tutkimukseen perustuvia päätelmiä, ja helpottaa tietämyksen jakamista unionin ja kansallisen tason toimijoiden keskuudessa ja välillä.

Lisätietoja on viraston verkkosivuilla osoitteessa https://osha.europa.eu/fi.

Mitä tarjoamme

Pääjohtajan tehtävä

Pääjohtaja vastaa hallintoneuvoston vahvistaman strategisen linjauksen mukaisesti EU-OSHAn yleisestä johtamisesta. Pääjohtaja on EU-OSHAn laillinen edustaja. Hän hoitaa tehtäviään riippumattomasti ja vastaa toiminnastaan hallintoneuvostolle. Pääjohtajan tehtäviin ja vastuualueisiin kuuluvat muun muassa seuraavat:

| — | EU-OSHAn päivittäisen toiminnan hallinnointi |
| --- | --- |

—

EU-OSHAn päivittäisen toiminnan hallinnointi

| — | EU-OSHAn henkilöstöhallintoa koskevien päätösten tekeminen |
| --- | --- |

—

EU-OSHAn henkilöstöhallintoa koskevien päätösten tekeminen

| — | EU-OSHAn sisäisistä rakenteista päättäminen viraston toimintaan ja moitteettomaan varainhoitoon liittyvien tarpeiden mukaisesti |
| --- | --- |

—

EU-OSHAn sisäisistä rakenteista päättäminen viraston toimintaan ja moitteettomaan varainhoitoon liittyvien tarpeiden mukaisesti

| — | ohjelma-asiakirjan laatiminen ja sen toimittaminen hallintoneuvostolle sen jälkeen, kun komissiota on kuultu |
| --- | --- |

—

ohjelma-asiakirjan laatiminen ja sen toimittaminen hallintoneuvostolle sen jälkeen, kun komissiota on kuultu

| — | ohjelma-asiakirjan täytäntöönpano ja siitä raportointi hallintoneuvostolle |
| --- | --- |

—

ohjelma-asiakirjan täytäntöönpano ja siitä raportointi hallintoneuvostolle

| — | EU-OSHAn toimintaa koskevan vuotuisen konsolidoidun toimintakertomuksen laatiminen ja sen esittäminen hallintoneuvostolle arvioitavaksi ja hyväksyttäväksi |
| --- | --- |

—

EU-OSHAn toimintaa koskevan vuotuisen konsolidoidun toimintakertomuksen laatiminen ja sen esittäminen hallintoneuvostolle arvioitavaksi ja hyväksyttäväksi

| — | sellaisen tehokkaan seurantajärjestelmän käyttöön ottaminen, jonka avulla voidaan arvioida säännöllisesti EU-OSHAn ohjelmia ja toimia |
| --- | --- |

—

sellaisen tehokkaan seurantajärjestelmän käyttöön ottaminen, jonka avulla voidaan arvioida säännöllisesti EU-OSHAn ohjelmia ja toimia

| — | EU-OSHAan sovellettavien varainhoitosääntöjen luonnoksen valmistelu |
| --- | --- |

—

EU-OSHAan sovellettavien varainhoitosääntöjen luonnoksen valmistelu

| — | EU-OSHAn tuloja ja menoja koskevan ennakkoarvioluonnoksen laatiminen ja talousarvion toteuttaminen |
| --- | --- |

—

EU-OSHAn tuloja ja menoja koskevan ennakkoarvioluonnoksen laatiminen ja talousarvion toteuttaminen

| — | toimintasuunnitelman laatiminen jatkotoimista, joita toteutetaan tarkastuskertomusten, arviointien ja OLAFin tutkimusten perusteella, ja jatkotoimien edistymisestä raportoiminen komissiolle, hallintoneuvostolle ja johtokunnalle |
| --- | --- |

—

toimintasuunnitelman laatiminen jatkotoimista, joita toteutetaan tarkastuskertomusten, arviointien ja OLAFin tutkimusten perusteella, ja jatkotoimien edistymisestä raportoiminen komissiolle, hallintoneuvostolle ja johtokunnalle

| — | toimet sukupuolten tasapuolisen edustuksen varmistamiseksi EU-OSHAssa |
| --- | --- |

—

toimet sukupuolten tasapuolisen edustuksen varmistamiseksi EU-OSHAssa

| — | unionin taloudellisten etujen suojaaminen |
| --- | --- |

—

unionin taloudellisten etujen suojaaminen

| — | EU-OSHAn petostentorjuntastrategian laatiminen |
| --- | --- |

—

EU-OSHAn petostentorjuntastrategian laatiminen

| — | tarpeen mukaan yhteistyö muiden unionin virastojen kanssa ja yhteistyösopimusten tekeminen niiden kanssa. |
| --- | --- |

—

tarpeen mukaan yhteistyö muiden unionin virastojen kanssa ja yhteistyösopimusten tekeminen niiden kanssa.

Lisätietoja on saatavilla asetuksen säännöksissä.

Ketä etsimme (valintaperusteet)

Toivomme hakijalta

Johtamistaidot:

| — | käytännössä osoitettua strategisen ja operatiivisen tason johtamistaitoa |
| --- | --- |

—

käytännössä osoitettua strategisen ja operatiivisen tason johtamistaitoa

| — | erinomaisia valmiuksia luoda ja toteuttaa strateginen visio, asettaa tavoitteita sekä motivoida ja johtaa tiimejä monikulttuurisessa ja -kielisessä ympäristössä |
| --- | --- |

—

erinomaisia valmiuksia luoda ja toteuttaa strateginen visio, asettaa tavoitteita sekä motivoida ja johtaa tiimejä monikulttuurisessa ja -kielisessä ympäristössä

| — | käytännössä osoitettua päätöksentekokykyä, myös kykyä tehdä päätöksiä monimutkaisessa poliittisessa ympäristössä ja hätätilanteissa |
| --- | --- |

—

käytännössä osoitettua päätöksentekokykyä, myös kykyä tehdä päätöksiä monimutkaisessa poliittisessa ympäristössä ja hätätilanteissa

| — | käytännön kokemusta talousarvion, varainhoidon ja henkilöstön hallinnasta kansallisella, Euroopan ja/tai kansainvälisellä tasolla; |
| --- | --- |

—

käytännön kokemusta talousarvion, varainhoidon ja henkilöstön hallinnasta kansallisella, Euroopan ja/tai kansainvälisellä tasolla;

Erityisosaaminen ja asiantuntemus:

| — | työterveyttä ja työturvallisuutta koskevan eurooppalaisen ja kansallisen politiikan erittäin hyvää tuntemusta |
| --- | --- |

—

työterveyttä ja työturvallisuutta koskevan eurooppalaisen ja kansallisen politiikan erittäin hyvää tuntemusta

| — | kykyä toimia vuorovaikutuksessa ja neuvotella korkeimmalla hallintotasolla EU:n toimielinten ja muiden elinten sekä viranomaisten ja työmarkkinaosapuolten kanssa |
| --- | --- |

—

kykyä toimia vuorovaikutuksessa ja neuvotella korkeimmalla hallintotasolla EU:n toimielinten ja muiden elinten sekä viranomaisten ja työmarkkinaosapuolten kanssa

| — | EU:n toimielinten ja niiden toiminnan ja vuorovaikutuksen, EU:n hallinto- ja varainhoitomenettelyjen sekä EU-OSHAn toiminnan kannalta tärkeiden EU:n politiikkojen ja kansainvälisen toiminnan perusteellista tuntemusta; |
| --- | --- |

—

EU:n toimielinten ja niiden toiminnan ja vuorovaikutuksen, EU:n hallinto- ja varainhoitomenettelyjen sekä EU-OSHAn toiminnan kannalta tärkeiden EU:n politiikkojen ja kansainvälisen toiminnan perusteellista tuntemusta;

Henkilökohtaiset ominaisuudet:

| — | kykyä viestiä tehokkaasti ja sujuvasti sidosryhmille ja yleisölle ja toimia vuorovaikutuksessa sidosryhmien kanssa sekä edustaa virastoa kansainvälisillä foorumeilla |
| --- | --- |

—

kykyä viestiä tehokkaasti ja sujuvasti sidosryhmille ja yleisölle ja toimia vuorovaikutuksessa sidosryhmien kanssa sekä edustaa virastoa kansainvälisillä foorumeilla

| — | erinomaisia kirjallisia ja suullisia viestintä- ja neuvottelutaitoja. |
| --- | --- |

—

erinomaisia kirjallisia ja suullisia viestintä- ja neuvottelutaitoja.

| — | Kokemus monikulttuurisesta ympäristöstä sekä kyky mukautua poliittisten painopisteiden muutoksiin EU:n tasolla katsotaan eduksi. |
| --- | --- |

—

Kokemus monikulttuurisesta ympäristöstä sekä kyky mukautua poliittisten painopisteiden muutoksiin EU:n tasolla katsotaan eduksi.

Mitä edellytämme (hakuedellytykset)

Valintavaiheeseen päästäkseen hakijan on täytettävä seuraavat muodolliset vaatimukset viimeistään hakuajan päättyessä:

| — | Kansalaisuus: Hakijan on oltava jonkin Euroopan unionin jäsenvaltion kansalainen. |
| --- | --- |

—

Kansalaisuus: Hakijan on oltava jonkin Euroopan unionin jäsenvaltion kansalainen.

| — | Korkeakoulututkinto: Hakijalla on oltava






  — | joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus, |
| --- | --- | --- |

—

Korkeakoulututkinto: Hakijalla on oltava

—

joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus,

| — | tai korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, ja vähintään yhden vuoden soveltuva työkokemus (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen). |
| --- | --- |

—

tai korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, ja vähintään yhden vuoden soveltuva työkokemus (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen).

| — | Työkokemus: Hakijalla on oltava korkeakoulututkinnon suorittamisen jälkeen hankittu vähintään 15 vuoden työkokemus (2) tutkintoa vastaavalla pätevyystasolla. Tästä työkokemuksesta vähintään viisi vuotta on oltava viraston toiminta-alalta. |
| --- | --- |

—

Työkokemus: Hakijalla on oltava korkeakoulututkinnon suorittamisen jälkeen hankittu vähintään 15 vuoden työkokemus (2) tutkintoa vastaavalla pätevyystasolla. Tästä työkokemuksesta vähintään viisi vuotta on oltava viraston toiminta-alalta.

| — | Kokemus johtotehtävistä: Tutkinnon suorittamisen jälkeen hankitusta työkokemuksesta vähintään viisi vuotta on oltava korkean tason johtotehtävästä (3) tämän toimen kannalta olennaiselta alalta. |
| --- | --- |

—

Kokemus johtotehtävistä: Tutkinnon suorittamisen jälkeen hankitusta työkokemuksesta vähintään viisi vuotta on oltava korkean tason johtotehtävästä (3) tämän toimen kannalta olennaiselta alalta.

| — | Kielitaito: Hakijalla on oltava yhden Euroopan unionin virallisen kielen (4) perusteellinen taito ja toisen virallisen kielen riittävä taito. Valintalautakunta varmistaa haastattelun (haastattelujen) aikana, että hakijat täyttävät jonkin toisen EU:n virallisen kielen riittävää taitoa koskevan vaatimuksen. Tämän vuoksi haastattelu saatetaan tehdä ainakin osittain kyseisellä toisella kielellä. |
| --- | --- |

—

Kielitaito: Hakijalla on oltava yhden Euroopan unionin virallisen kielen (4) perusteellinen taito ja toisen virallisen kielen riittävä taito. Valintalautakunta varmistaa haastattelun (haastattelujen) aikana, että hakijat täyttävät jonkin toisen EU:n virallisen kielen riittävää taitoa koskevan vaatimuksen. Tämän vuoksi haastattelu saatetaan tehdä ainakin osittain kyseisellä toisella kielellä.

| — | Ikäraja: Hakijan on hakemuksen jättämisen määräajasta lukien voitava työskennellä koko viiden vuoden toimikausi ennen eläkeiän saavuttamista. Euroopan unionin väliaikainen toimihenkilö saavuttaa eläkeiän sen kuukauden päättyessä, jonka aikana hän täyttää 66 vuotta (ks. Euroopan unionin muuhun henkilöstöön sovellettavien palvelussuhteen ehtojen (5) 47 artikla). |
| --- | --- |

—

Ikäraja: Hakijan on hakemuksen jättämisen määräajasta lukien voitava työskennellä koko viiden vuoden toimikausi ennen eläkeiän saavuttamista. Euroopan unionin väliaikainen toimihenkilö saavuttaa eläkeiän sen kuukauden päättyessä, jonka aikana hän täyttää 66 vuotta (ks. Euroopan unionin muuhun henkilöstöön sovellettavien palvelussuhteen ehtojen (5) 47 artikla).

Valinta ja nimittäminen

Viraston hallintoneuvosto nimittää pääjohtajan Euroopan komission hakijoista laatiman luettelon perusteella.

Euroopan komissio valitsee hakijat luetteloon järjestämällä valintamenettelyn omien valinta- ja palvelukseenottomenettelyjensä mukaisesti (ks. ”Document on Senior Officials Policy” (6)).

Euroopan komissio perustaa valintamenettelyn osana esivalintalautakunnan. Lautakunta arvioi kaikki hakemukset, tarkastaa kelpoisuusvaatimusten täyttymisen ja valitsee sitten ne hakijat, joiden profiilit vastaavat parhaiten edellä mainittuja valintaperusteita ja jotka voidaan kutsua sen haastateltaviksi.

Haastattelujen jälkeen esivalintalautakunta tekee päätelmänsä ja laatii luettelon hakijoista, jotka voidaan kutsua Euroopan komission neuvoa-antavan nimityskomitean jatkohaastatteluun. Nimityskomitea päättää esivalintalautakunnan päätelmät huomioon ottaen, ketkä hakijoista kutsutaan haastatteluun.

Neuvoa-antavan nimityskomitean haastateltaviksi kutsutut hakijat osallistuvat koko päivän kestävään, ulkopuolisten rekrytointikonsulttien toteuttamaan johtamistaitojen arviointiin. Haastattelun ja arvioinnin tulosten perusteella neuvoa-antava nimityskomitea laatii luettelon hakijoista, joiden se katsoo soveltuvan viraston pääjohtajan toimeen.

Neuvoa-antavan nimityskomitean luettelossa olevat hakijat haastattelee yksi tai useampi komission jäsen, jonka alaisuudessa suhteista virastoon vastaava pääosasto toimii (7).

Näiden haastattelujen jälkeen Euroopan komissio vahvistaa luettelon sopivimmista hakijoista, ja luettelo toimitetaan EU-OSHAn hallintoneuvostolle. Hallintoneuvosto voi päättää haastatella hakijoita, ennen kuin se nimittää pääjohtajan komission luettelossa olevien hakijoiden joukosta. Hakijan ottaminen ehdolle valittujen hakijoiden luetteloon ei takaa nimitystä.

Hakijat saatetaan kutsua edellä mainittujen haastattelujen ja testien lisäksi lisähaastatteluihin ja/tai -testeihin.

Valittu ehdokas kutsutaan antamaan lausuma Euroopan parlamentille ja vastaamaan parlamentin jäsenten esittämiin kysymyksiin.

Yhtäläiset mahdollisuudet

Euroopan komissio ja virasto noudattavat henkilöstösääntöjen (8) 1 d artiklan mukaista tasa-arvopolitiikkaa ja syrjimättömyyden periaatetta.

Siksi komissio ja virasto sitoutuvat suhtautumaan myönteisesti monimuotoisuuteen, sukupuolten tasa-arvoon ja osallisuuteen ja hallinnoimaan niitä sekä ottamaan vastaan hakemuksia kaikilta ehdokkailta sukupuolesta, rodusta, ihonväristä, etnisestä tai sosiaalisesta alkuperästä, kielestä, uskonnosta tai vakaumuksesta, iästä tai seksuaalisesta suuntautuneisuudesta riippumatta, vammaiset hakijat mukaan luettuina.

Palvelussuhteen ehdot

Palkkaus ja palvelussuhteen ehdot määräytyvät Euroopan unionin muuhun henkilöstöön sovellettavien palvelussuhteen ehtojen mukaan.

Viraston hallintoneuvosto nimittää tehtävään valitun hakijan väliaikaiseksi toimihenkilöksi palkkaluokkaan AD 14 (9). Hänet luokitellaan aiemman työkokemuksensa perusteella palkkaluokan palkkatasolle 1 tai 2.

Valittu hakija nimitetään viiden vuoden toimikaudeksi, jota voidaan jatkaa enintään viideksi vuodeksi nimityshetkellä sovellettavan, viraston perustamisesta annetun asetuksen mukaisesti.

Hakijoiden tulee ottaa huomioon, että muuhun henkilöstöön sovellettavien palvelussuhteen ehtojen mukaan kaikkien uusien toimihenkilöiden on suoritettava hyväksyttävästi yhdeksän kuukauden koeaika.

Työpaikka sijaitsee Bilbaossa, Espanjassa.

Tärkeää tietoa hakijoille

Hakijoita muistutetaan siitä, että valintalautakuntien työ on luottamuksellista. Hakijat eivät tämän vuoksi saa itse tai toisen henkilön välityksellä olla suoraan tai epäsuorasti yhteydessä valintalautakuntien jäseniin, mukaan lukien nimittävänä viranomaisena toimivan EU-OSHAn hallintoneuvoston jäsenet. Kaikki kyselyt on osoitettava asiaa käsittelevän lautakunnan sihteeristölle.

Henkilötietojen suoja

Euroopan komissio huolehtii siitä, että hakijoiden henkilötietojen käsittelyssä noudatetaan Euroopan parlamentin ja neuvoston asetusta (EU) 2018/1725 (10). Erityistä huomiota kiinnitetään tietojen luottamuksellisuuteen ja tietosuojaan.

Riippumattomuus ja sidonnaisuuksia koskeva ilmoitus

Ennen työtehtävien aloittamista pääjohtajan on annettava vakuutus, jossa hän sitoutuu toimimaan riippumattomasti ja yleisen edun hyväksi. Hänen on myös annettava ilmoitus sidonnaisuuksista, joiden voidaan katsoa heikentävän hänen riippumattomuuttaan.

Hakumenettely

Hakijan on ennen hakemuksensa jättämistä varmistettava, että hän täyttää kaikki hakuedellytykset (”Mitä edellytämme”) ja erityisesti tutkintoa, korkean tason työkokemusta ja kielitaitoa koskevat vaatimukset. Jos jokin edellytyksistä ei täyty, hakemus hylätään automaattisesti.

Hakijan on rekisteröidyttävä seuraavalla verkkosivustolla ja noudatettava menettelyn eri vaiheista annettuja ohjeita:

https://ec.europa.eu/dgs/human-resources/seniormanagementvacancies/

Hakijalla on oltava voimassa oleva sähköpostiosoite. Sitä käytetään sekä rekisteröitymisen vahvistamiseen että yhteydenpitoon hakijan kanssa menettelyn aikana. Sähköpostiosoitteen muutoksista on siksi ilmoitettava Euroopan komissiolle.

Hakijan on liitettävä hakemukseensa ansioluettelo pdf-muodossa, mieluiten Europass-ansioluettelomallia (11) käyttäen, ja laadittava verkossa vapaamuotoinen hakemuskirje (enintään 8 000 merkkiä). Ansioluettelo ja vapaamuotoinen hakemuskirje voidaan toimittaa millä tahansa Euroopan unionin virallisella kielellä.

On hakijan oman edun mukaista varmistaa, että hakemus on täsmällinen, perusteellinen ja totuudenmukainen.

Kun hakija on lähettänyt sähköisen rekisteröitymislomakkeen, hän saa sähköpostiviestin, jossa vahvistetaan, että hakemus on rekisteröity. Jos hakija ei saa vahvistusviestiä, hakemusta ei ole rekisteröity!

Hakuprosessin etenemistä ei ole mahdollista seurata verkossa. Euroopan komissio ottaa suoraan yhteyttä hakijaan hakemuksen käsittelyyn liittyvissä asioissa.

Sähköpostitse lähetettyjä hakemuksia ei hyväksytä. Lisätietoja ja/tai apua teknisiin ongelmiin voi pyytää sähköpostitse osoitteesta

HR-MANAGEMENT-ONLINE@ec.europa.eu.

Sähköinen rekisteröityminen on syytä tehdä hyvissä ajoin ennen määräajan päättymistä. Hakemista ei kannata jättää hakuajan viimeisiin päiviin, sillä rekisteröityminen ei verkkoliikenteen ruuhkien tai internetyhteyden katkosten takia välttämättä onnistu ensi yrittämällä. Tietojen syöttäminen ei ole mahdollista sen jälkeen, kun rekisteröitymisen määräaika on päättynyt. Rekisteröitymistä määräajan jälkeen ei oteta huomioon.

Rekisteröitymisen määräaika

Rekisteröityminen päättyy 26. syyskuuta 2022 klo 12.00 Belgian aikaa, jonka jälkeen rekisteröityminen ei ole enää mahdollista.

---

(1)  Euroopan parlamentin ja neuvoston asetus (EU) 2019/126, annettu 16 päivänä tammikuuta 2019, Euroopan työterveys- ja työturvallisuusviraston (EU-OSHA) perustamisesta ja neuvoston asetuksen (EY) N:o 2062/94 kumoamisesta (EUVL L 30, 31.1.2019, s. 58).

(2)  Työkokemus otetaan huomioon vain, jos se edustaa todellista työsuhdetta, jossa on kyse tosiasiallisesta työnteosta palkattuna työntekijänä (mikä tahansa työsopimus) tai palvelun tarjoajana. Osa-aikatyö otetaan huomioon kokoaikatyöksi muunnettuna. Äitiys-/vanhempain-/adoptiovapaa otetaan huomioon, jos se on pidetty työsopimuksen puitteissa. Tohtorinopinnot rinnastetaan työkokemukseen myös siinä tapauksessa, että niistä ei ole maksettu korvausta, enintään kolmen vuoden ajalta, edellyttäen että tohtorintutkinto on suoritettu hyväksytysti. Tietty ajanjakso voidaan ottaa huomioon vain kerran.

(3)  Hakijan on ilmoitettava ansioluettelossaan selvästi seuraavat tiedot kaikilta niiltä vuosilta, jotka hän on toiminut johtotehtävissä: 1) johtotehtävien nimike ja tehtävänkuvaus, 2) alaisten määrä, 3) tehtävässä hallinnoitujen varojen suuruusluokka, 4) ylempien ja alempien organisaatiotasojen määrä sekä 5) samantasoisessa tehtävässä toimineiden henkilöiden määrä.

(4)  https://eur-lex.europa.eu/legal-content/FI/TXT/?uri=CELEX%3A01958R0001-20130701

(5)  https://eur-lex.europa.eu/legal-content/FI/TXT/?uri=CELEX%3A01962R0031-20140701

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (saatavilla vain englanniksi)

(7)  Näin toimitaan, paitsi jos asianomainen komission jäsen on 5. joulukuuta 2007 tehdyn komission päätöksen (PV(2007) 1811) ja 30. syyskuuta 2020 tehdyn komission päätöksen (PV(2020) 2351) mukaisesti siirtänyt tämän tehtävän jollekin toiselle.

(8)  https://eur-lex.europa.eu/legal-content/FI/TXT/?uri=CELEX%3A01962R0031-20140701

(9)  Euroopan unionin virkamiesten ja muun henkilöstön palkkoihin ja eläkkeisiin sovellettava korjauskerroin on Espanjan osalta 96,3 prosenttia 1. heinäkuuta 2021 alkaen. Kerrointa tarkistetaan vuosittain.

(10)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

(11)  Lisätietoja Europass-ansioluettelon luomisesta verkossa on osoitteessa https://europa.eu/europass/fi/create-europass-cv.

---